text: Vejle Boldklub reddet
  19 maj 2014 kl. 14.25
  Vejle Boldklub havde brug for mindst 3 mio. kr. Aktieemission gav 3,9.
  Det er 408 aktionærer, det står bag de 3,9 mio kr.
  - Vi er utroligt glade for, at emissionen er gået igennem. Først og fremmest, fordi det efter vores overbevisning sikrer, at vi kan få vores licens til Nordic Bet-ligaen tilbage, men selvfølgelig også fordi det styrker selskabets økonomi. Vi arbejder med andre tiltag, der sammen med aktieemissionen skal sikre, at vi ikke kun er i mål på den korte bane, men også over de næste par sæsoner, så ledelsen sammen med de ansatte kan bruge tid på at spille fodbold og udvikle forretningen. At tegningen fordeler sig på 408 aktionærer viser også den brede opbakning, der er til VB, og det er netop den, vi har efterspurgt i forbindelse med emissionen, siger bestyrelsesformand Lars Skou.
  Også Vejle Boldklubs direktør Per Olesen er tilfreds:
  - Det har været en lang kamp. Konsekvenserne, hvis vi ikke var lykkedes, var ikke til at overskue. Denne periode viser, at når det virkelig kniber, så står interessenterne rundt om Vejle Boldklub sammen. Økonomiske udfordringer er desværre en del af dagligdagen i en fodboldklub, men med gennemførsel af aktieemissionen og med de tiltag, vi i øvrigt arbejder med, så glæder jeg mig til, at vi kan kigge lidt mere langsigtet på tingene. Det bliver dog stadig med fokus på stram omkostningsstyring, og vi kommer stadig til at arbejde benhårdt med vores bestående kundemasse og med at hente nye kunder til forretningen for, at vi kan holde målsætningen om et regnskab i relativ balance, siger Per Olesen.
  Fakta
  For at blive fritaget for Digital Post skal du: Have en funktionsnedsættelse som hindrer dig i at modtage post digitalt Mangle adgang til en computer med tilstrækkelig internetforbindelse i dit hjem Være hjemløs Være registreret som udrejst af Danmark Have sproglige vanskeligheder Have praktiske vanskeligheder ved at skaffe NemID
  
  